2019. gada 16. jūlijā Noteikumi Nr. 330

Rīgā (prot. Nr. 33 8. §)

**Grozījumi Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām"**

Izdoti saskaņā ar

Attīstības finanšu institūcijas

likuma 12. panta ceturto daļu

Izdarīt Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām" (Latvijas Vēstnesis, 2016, 251. nr.; 2017, 198. nr.)šādus grozījumus:

1. Aizstāt 3. punktā skaitļus un vārdus "1.3.1.2. aktivitātes "Atbalsts pašnodarbinātības un uzņēmējdarbības uzsākšanai"" ar skaitļiem un vārdiem "2004.–2006. gada Eiropas Savienības fondu plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai"".

2. Svītrot 7. punktā vārdu "primāro".

3. Papildināt 10. un 11. punktu aiz vārdiem "Eiropas Savienības dalībvalsts" (attiecīgā locījumā) ar vārdiem un skaitļiem "izņemot Grieķiju līdz 2019. gada 31. decembrim".

Ministru prezidents A. K. Kariņš

Ekonomikas ministrs R. Nemiro